Non ket bet gwall efedus hiniv em zroiad natur: petra a faot deoch, pa chwezh un avel yen-sklas èl-mañ e  vez diaesoch chom da baouez dirak ur blantennig dister pe un evnig trouzus. Neuze on bet a-herr dre ar maezoù tostañ; kler oa àr ar poulloù. Ret oa din diwall ur seurt kar an dour-red ne oa ket pell, ha tost on bet da vout dour em botoù ur momant bennak. Petra am eus graet neuze ? Sellet doch un nebeut broñsoù: re liv kistin, tres piramidennoù bihan dous dezhe, an derv; re an haleg, gronnet en ur skantenn hepken (honnezh a zo div skantenn juntet e gwirionez); re ar choad-kren, àr ur barr get ur sort gloan  peg doch ar chlor. Hag evit achu em eus gwelet ur wezenn a gredan e vehe un oulmenn du (Ulmus sp., un orme): broñs pintek un tamm àr ar brinkier hir, hag ivez broñs ront, a vez gwelet a bell, hag a vo ar boketoù é tonet er-maez anezhe (e-raok an del); ur bam oa din gwelet ur wezenn oulm du ken uhel. Ur bochad anezhe zo bet dismantret dar chleñved ha lod-kaer ag ar re a chom a zo re yaouank, izel. Oulm pe oulom èl ma vez lâret e-kostez an Alre. Er memes bro e vez lâret Oulom gwenn ag ar Frêne (Onn)  na bout nint ket heñvel kement-se ha pas er memes gener. (An onn zo Fraxinus exelsior.    Setu frouezh ar spesad Ulmus minor ar re baotañ dre-mañ hag ar re denerañ doch kleñved an oulm, ar grafioz.  Ar frouezh a arru neuze e-raok an del, ha gober a raont un tamm fotosintezenn seblant a ra.